b'\n_START_ARTICLE_\n\xc3\x98stslavere\n_START_PARAGRAPH_\n\xc3\x98stslaverne er en slavisk etnisk gruppe fra \xc3\x98st-Europa. Den var den viktigste folkegruppen i Kievriket, og utviklet seg i l\xc3\xb8pet av syttenhundretallet til de distinkte folkegruppene russere, ukrainere og hviterussere. Spr\xc3\xa5kene til \xc3\xb8stslaverne kalles \xc3\xb8stslaviske spr\xc3\xa5k.\n_START_SECTION_\nKilder\n_START_PARAGRAPH_\nSv\xc3\xa6rt lite er kjent om \xc3\xb8stslavere f\xc3\xb8r tiden rundt 859 e.Kr., noe som er datoen hvor Nestorkr\xc3\xb8niken begynner og som forteller historien om slaverne i \xc3\x98st-Europa deretter. Den beskriver blant annet tolv slaviske stammeforbund som befolket omr\xc3\xa5det mellom Svartehavet og \xc3\x98stersj\xc3\xb8en. \xc3\x85rsakene er det tydelige frav\xc3\xa6ret av et skrevet spr\xc3\xa5k. Det kyrilliske alfabetet, som ble konstruert rundt 863, var tilpasset spesielt for slavisk spr\xc3\xa5k. En annen grunn var at \xc3\xb8stslavisk omr\xc3\xa5der l\xc3\xa5 avsides og langt unna kultursentrene. Det som er kjent er avledet fra arkeologiske analyser, utenlandske reisende i Kievriket og deres fortellinger, og lingvistiske, komparative analyser av slaviske spr\xc3\xa5k.\n_START_SECTION_\nUtvandring\n_START_PARAGRAPH_\nDet er ingen enighet blant forskerne om slavernes utvandringer. Det f\xc3\xb8rste \xc3\xa5rtusen e.Kr. er det sannsynlig at slaviske bosettere har v\xc3\xa6rt i kontakt med andre etniske grupper som beveget seg over de \xc3\xb8steuropeiske slettene i l\xc3\xb8pet av folkevandringstiden. Mellom det f\xc3\xb8rste og niende \xc3\xa5rhundre passerte sarmatere, gotere, bulgarere, hunere, alanere, protobulgarere, og madjarere gjennom den pontisk-kaspiske steppe p\xc3\xa5 sine vandringer vestover. Selv om noen av dem kan ha underkastet seg slavernes omr\xc3\xa5de har disse utenlandske stammene etterlatt seg f\xc3\xa5 spor p\xc3\xa5 slavisk land. I tidlig middelalder kom ogs\xc3\xa5 en slavisk ekspansjon med folk som drev jordbruk, som bir\xc3\xb8ktere, jakt og fiske, gjeting av sauer, og pelsjakt. I l\xc3\xb8pet av 700-tallet var slaverne det dominerende etniske folket p\xc3\xa5 de \xc3\xb8steuropeiske slettene._NEWLINE_Omkring 600 hadde slaverne delt seg spr\xc3\xa5klig i s\xc3\xb8rlige, vestlige og \xc3\xb8stlige dialekter eller spr\xc3\xa5k. \xc3\x98stslaverne str\xc3\xb8mmet inn i \xc3\x98st-Europa i to omganger. En gruppe av stammer slo seg ned langs elven Dnepr i hva som i dag er Ukraina. De spredte seg nordover til nordlige Volgadalen, \xc3\xb8st for dagens Moskva og vestover til flodomr\xc3\xa5det i nordlige Dnepr og til elvene i S\xc3\xb8ndre Bug i dagens Moldova og s\xc3\xb8rlige Ukraina._NEWLINE_En annen gruppe av \xc3\xb8stslavere beveget seg fra Pommern til nord\xc3\xb8st hvor de m\xc3\xb8tte v\xc3\xa6ringene i Ruskhaganatet og etablerte det betydningsfulle, regionale senteret Novgorod. Den samme slaviske befolkningen bosatte seg ogs\xc3\xa5 i dagens Tver oblast og regionen Belozersk. Etter \xc3\xa5 ha n\xc3\xa5dd fram til landomr\xc3\xa5dene i Merya i n\xc3\xa6rheten av Rostov ble de knyttet opp til slaverne fra Dnepr.\n_START_SECTION_\nTiden f\xc3\xb8r Kievriket\n_START_PARAGRAPH_\nI l\xc3\xb8pet av 700- og 800-tallet ble de s\xc3\xb8rlige gruppene av \xc3\xb8stslaverne tvunget til \xc3\xa5 betale tributt til khazarene, et tyrkisktalende folk som hadde g\xc3\xa5tt over til j\xc3\xb8dedommen p\xc3\xa5 slutten av 700-tallet eller 800-tallet, og levde i s\xc3\xb8rlige Volga og omr\xc3\xa5dene i Kaukasus. Omtrentlig i den samme tidsepoken ble ilmenslavere og krivitjere dominert av v\xc3\xa6ringene i Ruskhaganatet som kontrollerte handelsrutene mellom \xc3\x98stersj\xc3\xb8en og \xc3\x98stromerriket._NEWLINE_De tidligste stammesentrene til \xc3\xb8stslaverne omfattet Novgorod, Izborsk, Polatsk, Gnezdovo, Sarskoje Gorodisjtje og Kiev. Arkeologi antyder at de oppsto ved begynnelsen av 900-tallet, kort tid etter at slaverne og finnene i Novgorod gjorde oppr\xc3\xb8r mot norr\xc3\xb8ne folk og tvang dem til \xc3\xa5 trekke seg tilbake til Norden, hovedsakelig dagens Sverige. Regimet til Oleg av Novgorod tidlig p\xc3\xa5 900-tallet ble vitne til at de norr\xc3\xb8ne som v\xc3\xa6ringer kom tilbake til Novgorod og omplasserte sin hovedstad til Kiev ved Dnepr. Fra dette st\xc3\xb8ttepunktet gikk en blandet befolkning av v\xc3\xa6ringer og slavere (kjent som Rus, rusere) i flere h\xc3\xa6rtokt mot Konstantinopel._NEWLINE_I begynnelsen var den herskende klasse hovedsakelig norr\xc3\xb8n, men ble raskt erstattet av slavere fra en slavisk befolkning som var i klart flertall i l\xc3\xb8pet av midten av \xc3\xa5rhundret. Svjatoslav I av Kiev (som regjerte p\xc3\xa5 960-tallet) var den f\xc3\xb8rste hersker med slavisk navn.'